Ĉina Teatrejo (Los-Anĝeleso)

La Ĉina Teatrejo en Los-Anĝeleso - angle origine en 1927 nomata Grauman's Chinese Theatre, ekde 1973 Mann's Chinese Theatre kaj ekde 2013 per aĉeto de la noma rajto TCL Chinese Theatre) estas kineja palaco sur la historia Trotuaro de famo en Holivudo, kvartalo de la usona urbo Los-Anĝeleso en la subŝtato Kalifornio (la ekzakta adreso estas 6925 Holivuda bulvardo).

La origina ĉina teatrejo estis komisiita post la sukceso de la proksima egipta teatrejo, kiu malfermiĝis en 1922. Ambaŭ apartenas al la arkitektura stilo de ekzotika revivigo. Konstruita fare de partnereco gvidita fare de Sid Grauman dum 18 monatoj komenciĝantaj en januaro 1926, la teatro malfermiĝis la 18-an de majo 1927, kun la premiero de The King of Kings ("La reĝo de reĝoj") de Cecil B. DeMille. Ĝi poste estis hejmo de multaj premieroj, inkluzive en 1977 de la lanĉo de la serio Star Wars de George Lucas, same kiel naskiĝtagaj festoj, entreprenaj festoj kaj tri ceremonioj de la Akademia Premio. Inter la ecoj de la kinejo estas la betonaj blokoj metitaj en la antaŭkorto, kiuj portas la signaturojn, piedsignojn, kaj mansignojn de popularaj filmpersonecoj de la 1920-aj jaroj ĝis la nuntempo.

Origine nomita Ĉina Teatrejo de Grauman, ĝi estis renomita Ĉina Teatrejo de Mann en 1973; la nomo daŭris ĝis 2001, poste ĝi revenis al sia origina nomo. La 11-an de januaro 2013, la ĉina elektronika korporacio TCL aĉetis la nomrajtojn de la instalaĵo.

En 2013, la Ĉina Teatrejo konvertiĝis al specialadaptita IMAX-kinejo. La lastatempe renovigita kinejo havas sidlokojn por 932 spektantoj kaj havas unu el la plej grandaj kinaj ekranoj en Nordameriko.

 Vidu ankaŭ 
 El Capitan Theatre, plia historia kinejo en la sama bulvardo, nur 100 metrojn pli oriente
 kaj la Egipta Teatrejo, ankoraŭ historia kinejo en la sama bulvardo, 400 metrojn pli oriente

 Eksteraj ligiloj 
  ()

eta|maldekstre|350ra|

Kategorio:Kinejoj en Usono
Kategorio:Holivudo
Kategorio:Usona kino